ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ ગુરુ નાનકના પ્રકાશ પર્વની લોકોને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ શ્રી ગુરુ નાનક દેવજીના પ્રકાશ પર્વના પ્રસંગે લોકોને શુભેચ્છાઓ પાઠવી છે.
એક ટવીટમાં પ્રધાનમંત્રીએ કહ્યું, "હું શ્રી ગુરુ નાનક દેવજીને તેમના પ્રકાશ પર્વ પર નમન કરું છું. તેમના વિચારો આપણને સમાજની સેવા કરવા અને ઉત્તમ ગ્રહ બનાવવાની પ્રેરણા આપે."
I bow to Sri Guru Nanak Dev Ji on his Parkash Purab. May his thoughts keep motivating us to serve society and ensure a better planet.
— Narendra Modi  November 30, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પ્રથમ ખેલો ઇન્ડિયા યુનિવર્સિટી ગેમ્સનો શુભારંભ કરાવ્યો
પ્રધાનમંત્રીએ આજે ઓડિશામાં પ્રથમ ખેલો ઇન્ડિયા યુનિવર્સિટી ગેમ્સનો વીડિયો લિંકથી શુભારંભ કરાવ્યો હતો. આ પ્રસંગે ઉપસ્થિતોને સંબોધતા પ્રધાનમંત્રીએ જણાવ્યું હતું કે, આજે માત્ર એક ટુર્નામેન્ટનો પ્રારંભ નથી થઇ રહ્યો પરંતુ ભારતમાં રમતગમતની ચળવળના આગામી તબક્કાની શરૂઆત થઇ રહી છે. અહીં તમે માત્ર એકબીજા સાથે સ્પર્ધા નથી કરી રહ્યા પરંતુ તમે તમારી જાત સાથે પણ સ્પર્ધામાં ઉતર્યા છો.
પ્રધાનમંત્રીએ જણાવ્યું હતું કે, “હું ટેકનોલોજીના માધ્યમથી તમારી સાથે જોડાયેલો છુ, પરંતુ હું ત્યાંનો માહોલ, ત્યાંના લોકોનો ઉત્સાહ અને ધગશ તેમજ ઊર્જાનો અનુભવ કરી શકુ છુ. ભારતના ઇતિહાસમાં પ્રથમ ખેલો ઇન્ડિયા યુનિવર્સિટી ગેમ્સનો આજથી ઓડિશામાં શુભારંભ થઇ રહ્યો છે. આ ભારતના રમતજગતના ઇતિહાસમાં એક ઐતિહાસિક ઘડી છે. ભારતના રમતગમતના ભવિષ્ય માટે પણ આ ઘણું મોટું પગલું છે.”
પ્રધાનમંત્રીએ ઉમેર્યું હતું કે, ખેલો ઇન્ડિયા અભિયાને રમતગમતમાં લોકોની રુચિ વધારવામાં અને દેશના દરેક ખૂણામાંથી કૌશલ્ય ધરાવતા યુવાનોને પારખવામાં મહત્વની ભૂમિકા નિભાવી છે. 2018માં જ્યારે ખેલો ઇન્ડિયા રમતોત્સવનો પ્રારંભ થયો ત્યારે 3500 ખેલાડીઓએ ભાગ લીધો હતો. પરંતુ માત્ર ત્રણ વર્ષમાં જ ખેલાડીઓની સંખ્યા વધીને લગભગ બમણી થઇને 6000નો આંકડો વટાવી ગઇ છે.
પ્રધાનમંત્રીએ જણાવ્યું હતું કે, “આ વર્ષે, ખેલો ઇન્ડિયા શાળા રમતોત્સવમાં 80 વિક્રમો તુટ્યા હતા. તેમાંથી 56 વિક્રમો આપણી દીકરીઓના નામે છે, આપણી દીકરીઓએ જીતી બતાવ્યું છે, આપણી દીકરીઓએ આશ્ચર્યજનક કામ કરી બતાવ્યું છે. મહત્વની વાત એ છે કે, આ અભિયાન હેઠળ જે કૌશલ્યવાન ખેલાડીઓ મળે છે તેઓ મોટા શહેરોમાંથી નહીં પરંતુ નાના નગરોમાંથી આવે છે.”
પ્રધાનમંત્રીએ ઉલ્લેખ કર્યો હતો કે, છેલ્લા 5-6 વર્ષથી ભારતમાં રમતગમતમાં ભાગ લેવા માટે લોકોને પ્રોત્સાહિત કરવા ગંભીરતાપૂર્વક પ્રયાસો કરવામાં આવ્યા છે. કૌશલ્યવાન ખેલાડીઓને પારખવામાં, તાલીમ અને પસંદગીની પ્રક્રિયામાં પારદર્શકતાને પ્રોત્સાહન આપવામાં આવે છે.
પ્રધાનમંત્રીએ જણાવ્યું હતું કે, “આ એવા ખેલાડીઓ છે જેઓ ટોક્યો ઓલિમ્પિક્સમાં ભાગ લઇ શકે છે. આ યોજનાનો લાભ લેનારા ખેલાડીઓએ કોમનવેલ્થ ગેમ્સ, એશિયન ગેમ્સ, એશિયન પેરા ગેમ્સ, યુથ ઓલિમ્પિક્સ જેવા વિવિધ રમતગમત કાર્યક્રમોમાં દેશને 200થી વધુ ચંદ્રકો અપાવ્યા છે. આગામી વર્ષોમાં, 200થી વધુ ચંદ્રકો જીતવાનું લક્ષ્ય છે અને સૌથી મહત્વની વાત કે, તમારું પોતાનું પરફોર્મન્સ સુધારવાનું અને તમારી પોતાની શક્તિઓને નવી ઊંચાઇ આપવાનું છે.”
RP
(Visitor Counter : 127
પ્રધાનમંત્રીનું કાર્યાલય
પ્રધાનમંત્રી ગુજરાતના જિલ્લા પંચાયતના સભ્યોને મળ્યા
પ્રધાનમંત્રી શ્રી નરેન્દ્ર મોદી ગઈકાલે ગુજરાતના જિલ્લા પંચાયત સભ્યોને મળ્યા હતા અને ગ્રામીણ વિકાસ અને સામાજિક પ્રગતિ માટે જનશક્તિનો લાભ લેવા સંબંધિત મુદ્દાઓ વિશે વિસ્તૃત વાત કરી હતી.
એક ટ્વીટમાં પ્રધાનમંત્રીએ કહ્યું;
"ગઈકાલે, ગુજરાતના જિલ્લા પંચાયત સભ્યો સાથે એક ઉત્તમ બેઠક મળી. અમે ગ્રામીણ વિકાસ અને સામાજિક પ્રગતિ માટે જનશક્તિનો લાભ ઉઠાવવા સંબંધિત મુદ્દાઓ વિશે લાંબી વાત કરી."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દેશમાં દર્દીઓ સાજા થવાનો દર વધીને 52.47% નોંધાયો
MoHFWએ કોવિડ-19 સંબંધિત ભેદભાવની ભાવના દૂર કરવા માટે માર્ગદર્શિકા બહાર પાડી
છેલ્લા 24 કલાકમાં દેશમાં કોવિડ-19થી પીડાતા 10,215 દર્દીઓ આ બીમારીમાંથી સાજા થઇ ગયા હોવાથી અત્યાર સુધીમાં દેશમાં કોવિડ-19 બીમારીમાંથી કુલ 1,80,012 દર્દીઓ સાજા થઇ ગયા છે. દેશમાં કોરોના વાયરસમાંથી દર્દીઓના સાજા થવાનો દર 52.47% નોંધાયો છે જે એ તથ્ય સૂચિત કરે છે કે દેશમાં અત્યાર સુધીમાં નોંધાયેલા કુલ પોઝિટીવ દર્દીઓમાંથી અડધાથી વધુ દર્દીઓ આ બીમારીમાં સાજા થઇ ગયા છે.
હાલમાં સમગ્ર દેશમાં, કોવિડ-19ના 1,53,178 સક્રિય કેસ તબીબી દેખરેખ હેઠળ છે.
આરોગ્ય અને પરિવાર કલ્યાણ મંત્રાલય દ્વારા કોવિડ-19થી અસરગ્રસ્ત લોકોને જે ભેદભાવની ભાવનાનો સામનો કરવો પડે છે તે દૂર કરવા માટે વિગતવાર માર્ગદર્શિકા બહાર પાડવામાં આવી છે જેમાં કોવિડ-19માંથી સાજા થયેલા દર્દીઓ, અગ્ર હરોળમાં રહીને કામ કરી રહેલા આરોગ્ય સંભાળ કર્મચારીઓ, તેમના પરિવારો વગેરેને સમાવી લેવામાં આવ્યા છે. આ માર્ગદર્શિકા અહીં આપેલી લિંક પરથી ઉપલબ્ધ છે.
https://www.mohfw.gov.in/pdf/GuidetoaddressstigmaassociatedwithCOVID19.pdf
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો
ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
પ્રધાનમંત્રી 3જી એપ્રિલે CBIની ડાયમંડ જ્યુબિલી ઉજવણીનું ઉદ્ઘાટન કરશે
પ્રધાનમંત્રી વિશિષ્ટ સેવા માટે રાષ્ટ્રપતિ પોલીસ મેડલ અને CBIના શ્રેષ્ઠ તપાસ અધિકારીઓને સુવર્ણચંદ્રક એનાયત કરશે
પ્રધાનમંત્રી સીબીઆઈના ડાયમંડ જ્યુબિલી સેલિબ્રેશન વર્ષ નિમિત્તે પોસ્ટેજ સ્ટેમ્પ અને સ્મારક સિક્કાનું વિમોચન કરશે
પ્રધાનમંત્રી શ્રી નરેન્દ્ર મોદી 3જી એપ્રિલે વિજ્ઞાન ભવન, નવી દિલ્હી ખાતે બપોરે 12 વાગ્યે સેન્ટ્રલ બ્યુરો ઑફ ઇન્વેસ્ટિગેશન ની ડાયમંડ જ્યુબિલી ઉજવણીનું ઉદ્ઘાટન કરશે.
કાર્યક્રમ દરમિયાન, વિશિષ્ટ સેવા માટે રાષ્ટ્રપતિ પોલીસ મેડલ અને સીબીઆઈના શ્રેષ્ઠ તપાસ અધિકારીઓ, સુવર્ણ ચંદ્રક પ્રાપ્ત કરનારાઓ માટે એક ઇન્વેસ્ટિચર સમારોહ યોજવામાં આવશે જેમાં પ્રધાનમંત્રી પુરસ્કામેળવનારાઓને મેડલ એનાયત કરશે. પ્રધાનમંત્રી શિલોંગ, પુણે અને નાગપુર ખાતે સીબીઆઈના નવનિર્મિત કાર્યાલય સંકુલનું પણ ઉદ્ઘાટન કરશે. તેઓ સીબીઆઈના ડાયમંડ જ્યુબિલી સેલિબ્રેશન વર્ષને ચિહ્નિત કરતી પોસ્ટેજ સ્ટેમ્પ અને સ્મારક સિક્કો બહાર પાડશે. તેઓ સીબીઆઈનું ટ્વીટર હેન્ડલ પણ લોન્ચ કરશે.
કેન્દ્રીય તપાસ બ્યુરોની સ્થાપના 1લી એપ્રિલ, 1963ના રોજ ભારત સરકારના ગૃહ મંત્રાલયના ઠરાવ દ્વારા કરવામાં આવી હતી.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નવી પેસેન્જર ટ્રેન માટે ગોંદિયાવાસીઓને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ જબલપુર-ગોંદિયા-જબલપુર વચ્ચે દોડતી નવી પેસેન્જર ટ્રેન માટે ગોંદિયાવાસીઓને શુભેચ્છાઓ પાઠવી છે.
સુનિલ મેંઢેના ટ્વીટના જવાબમાં પ્રધાનમંત્રીએ કહ્યું;
"ખૂબ અભિનંદન! જબલપુર અને ગોંદિયા વચ્ચેની આ નવી ટ્રેન એક મહાન ભેટ છે, જે લોકોની મુસાફરીને સુરક્ષિત અને સુવિધાજનક બનાવશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
એક જ વિષય ઉપર 108 દેશોમાંથી બનેલી 2,800 ફિલ્મો લોકોની વિપુલ પ્રતિભાનું ઉત્તમ ઉદાહરણ છેઃ શ્રી પ્રકાશ જાવડેકર
“51મા આઇએફએફઆઈનું આયોજન હાઇબ્રિડ રીતે થશે”
કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે કહ્યું હતું કે, કોરોનાવાયરસ પર બનેલી ટૂંકી ફિલ્મોની ઉજવણી કરવા ફિલ્મોત્સવનું આયોજન કરવાનો વિચાર અદભૂત હતો. આજે અહીં ઇન્ટરનેશનલ કોરોનાવાયરસ શોર્ટ ફિલ્મ મહોત્સવમાં બોલતા શ્રી જાવડેકરે જણાવ્યું હતું કે, આ ફિલ્મોત્સવમાં એક જ મુદ્દા પર 108 દેશોમાંથી 2,800 ફિલ્મોની સહભાગી થઈ હતી, જે લોકોની અંદર રહેલી અપાર પ્રતિભાનું ઉદાહરણ છે. મંત્રીએ ફિલ્મોત્સવનાં આયોજકોને અભિનંદન આપ્યા હતા.
શ્રી જાવડેકરે કહ્યું હતું કે, રોગચાળાથી દુનિયાના દેશોમાં મોટા પાયે ઉથલપાથલ મચી ગઈ છે. જોકે તેમણે ઉમેર્યું હતું કે, ભારત પ્રધાનમંત્રી શ્રી નરેન્દ્ર મોદીના કુશળ નેતૃત્વ સાથે આ કટોકટીનું સારી રીતે સંચાલન કરી શક્યું છે. ઉલ્લેખનીય છે કે, પ્રધાનમંત્રી મોદીએ વર્ષ 2020ની શરૂઆતમાં જ આ કટોકટી વિશે સારી જાણકારી મેળવી હતી અને પછી અત્યાર સુધી આ રોગચાળાના જોખમોનું નિવારણ કરવા અવિરતપણે કામ કર્યું છે.
મંત્રીએ એવું પણ જણાવ્યું હતું કે, કોરોનાવાયરસ કટોકટી હવે ધીમે ધીમે દૂર થઈ રહી છે અને ટૂંક સમયમાં ભારતમાં પણ રસી ઉપલબ્ધ થશે. તેમણે આ પ્રસંગે લોકોને શરીરમાં એન્ટિ બોડીઝ ઊભા ન થાય અને રસીનો બીજો ડોઝ ન મળે ત્યાં સુધી આ રોગચાળા સામે સતર્ક રહેવાની સલાહ પણ આપી હતી.
ગોવામાં ભારતના 51મા આંતરરાષ્ટ્રીય ફિલ્મ મહોત્સવ વિશે શ્રી જાવડેકરે કહ્યું હતું કે, આઇએફએફઆઈનું આયોજન હાઇબ્રિડ રીતે થશે. જ્યારે આ મહોત્સવનો પ્રારંભિક અને સમાપન સમારંભનું આયોજન ઓછા દર્શકો સાથે ગોવામાં થશે, ત્યારે લોકો ઓનલાઇન મહોત્સવની મજા માણી શકશે. તેમણે એવી જાણકારી પણ આપી હતી કે, આઇએફએફઆઈની આ એડિશનમાં 21 નોન-ફિચર ફિલ્મો પણ સહભાગી થશે.
આ પ્રસંગે લઘુમતી બાબતોના કેન્દ્રીય મંત્રી શ્રી મુખ્તાર અબ્બાસ નકવીએ શ્રી જાવડેકર અને માહિતી અને પ્રસારણ મંત્રાલયને ભારત જેવા વિશાળ દેશમાં કોરોનાવાયરસ વિશે સફળતાપૂર્વક જાગૃતિ ઊભી કરવા બદલ અભિનંદન આપ્યા હતા. તેમણે મહોત્સવના આયોજકો અને જ્યુરીને પણ એક જગ્યાએ વિવિધ શોર્ટ ફિલ્મો પ્રસ્તુત કરવા બદલ પણ અભિનંદન આપ્યા હતા.
SD/GP/BT
(
પ્રધાનમંત્રીનું કાર્યાલય
PM 12મી જાન્યુઆરીએ કર્ણાટકના હુબ્બલીમાં 26માં રાષ્ટ્રીય યુવા મહોત્સવનું ઉદ્ઘાટન કરશે
ફેસ્ટિવલની થીમ: Viksit Yuva - Viksit Bharat
Youth Summit, કામ, ઉદ્યોગ અને નવીનતા, વાતાવરણમાં ફેરફાર, આરોગ્ય, શાંતિના વિવિધ ક્ષેત્રોને આવરી લેતી પાંચ થીમ પર ચર્ચાઓની સાક્ષી બનશે
સ્થાનિક પરંપરાગત સંસ્કૃતિઓને પ્રોત્સાહન આપવાના વિઝન સાથે યોજાનારી ભાવિ સ્પર્ધાત્મક ઈવેન્ટ્સ
યોગાથોન - લગભગ 10 લાખ લોકોને યોગ કરવા માટે એકત્ર કરવાનો હેતુ - ફેસ્ટિવલમાં મુખ્ય આકર્ષણ બનશે
આઠ દેશી રમતો અને માર્શલ આર્ટ પણ રાષ્ટ્રીય સ્તરના કલાકારો દ્વારા રજૂ કરવામાં આવશે
પ્રધાનમંત્રી શ્રી નરેન્દ્ર મોદી 12મી જાન્યુઆરી 2023ના રોજ સાંજે લગભગ 4 વાગ્યે કર્ણાટકના હુબ્બલીમાં 26મા રાષ્ટ્રીય યુવા મહોત્સવનું ઉદ્ઘાટન કરશે. આ કાર્યક્રમ રાષ્ટ્રીય યુવા દિવસ પર યોજવામાં આવી રહ્યો છે, જે સ્વામી વિવેકાનંદની જન્મજયંતી પર ઉજવવામાં આવે છે, તેમના આદર્શો, ઉપદેશો અને યોગદાનને સન્માનિત કરવા અને તેની પ્રશંસા કરવા માટે યોજાશે.
રાષ્ટ્રીય યુવા ઉત્સવ દર વર્ષે આપણા પ્રતિભાશાળી યુવાનોને રાષ્ટ્ર નિર્માણ તરફ પ્રેરિત કરવા સાથે રાષ્ટ્રીય સ્તરે તેમના સંપર્કમાં આવવા માટે યોજવામાં આવે છે. તે દેશના તમામ ભાગોમાંથી વિવિધ સંસ્કૃતિઓને એક સમાન પ્લેટફોર્મ પર લાવે છે અને એક ભારત, શ્રેષ્ઠ ભારતની ભાવનામાં સહભાગીઓને એક કરે છે. આ વર્ષે, ફેસ્ટિવલ કર્ણાટકના હુબલ્લી-ધારવાડમાં 12મીથી 16મી જાન્યુઆરી દરમિયાન યોજાઈ રહ્યો છે, જેની થીમ "વિકસિત યુવા - વિકસિત ભારત" છે.
આ ફેસ્ટિવલ યૂથ સમિટનું સાક્ષી બનશે, જે G20 અને Y20 ઈવેન્ટ્સમાંથી ઉદ્દભવેલી પાંચ થીમ પર પૂર્ણ ચર્ચાઓનું સાક્ષી બનશે. કાર્યનું ભાવિ, ઉદ્યોગ, નવીનતા અને 21મી સદીના કૌશલ્યો; આબોહવા પરિવર્તન અને આપત્તિના જોખમમાં ઘટાડો; શાંતિ નિર્માણ અને સમાધાન; લોકશાહી અને શાસનમાં ભાવિ-યુવાનોને વહેંચો; અને આરોગ્ય અને સુખાકારી. આ સમિટમાં સાઠથી વધુ પ્રતિષ્ઠિત નિષ્ણાતોની ભાગીદારી જોવા મળશે. અનેક સ્પર્ધાત્મક અને બિન-સ્પર્ધાત્મક કાર્યક્રમો પણ યોજાશે.
સ્પર્ધાત્મક કાર્યક્રમોમાં લોક નૃત્યો અને ગીતોનો સમાવેશ થશે અને સ્થાનિક પરંપરાગત સંસ્કૃતિઓને પ્રોત્સાહન આપવા માટે યોજવામાં આવશે. બિન-સ્પર્ધાત્મક કાર્યક્રમોમાં યોગાથોનનો સમાવેશ કરવામાં આવશે જેનો ઉદ્દેશ્ય લગભગ 10 લાખ લોકોને યોગ કરવા માટે એકત્રિત કરવાનો છે. રાષ્ટ્રીય સ્તરના કલાકારો દ્વારા ઇવેન્ટ દરમિયાન આઠ સ્વદેશી રમતો અને માર્શલ આર્ટ પણ રજૂ કરવામાં આવશે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ ફ્રાન્સના બેસ્ટિલ ડેની ઉજવણીમાં ગેસ્ટ ઓફ ઓનર તરીકે આમંત્રણ આપવા બદલ ફ્રાન્સના રાષ્ટ્રપતિનો આભાર માન્યો
પ્રધાનમંત્રી શ્રી નરેન્દ્ર મોદી 14મી જુલાઈના રોજ ફ્રાન્સના બેસ્ટિલ ડેની ઉજવણીમાં અતિથિ વિશેષ હશે.
ફ્રાન્સના રાષ્ટ્રપતિ મહામહિમ ઇમેન્યુઅલ મેક્રોને ટ્વીટનો જવાબ આપતાં પ્રધાનમંત્રીએ ટ્વીટ કર્યું.
"મારા મિત્ર @EmmanuelMacron તમારો આભાર! હું બેસ્ટિલ ડે અને તમારી અને ફ્રેન્ચ લોકો સાથે અમારી વ્યૂહાત્મક ભાગીદારીની ઉજવણી કરવા આતુર છું."
"Merci mon ami @EmmanuelMacron ! Je me réjouis de fêter le 14 juillet et notre partenariat stratégique avec toi et le peuple français."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ તેલુગુ, સંસ્કૃત વિદ્વાન શ્રી કંડલાકુંતા અલાહા સિંગારાચાર્યુલુના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ તેલુગુ, સંસ્કૃત વિદ્વાન શ્રી કંડલાકુંતા અલાહા સિંગારાચાર્યુલુના નિધન પર ઊંડો શોક વ્યક્ત કર્યો છે.
ટ્વીટ્સની શ્રેણીમાં, પ્રધાનમંત્રી કાર્યાલયે કહ્યું;
“శ్రీ కండ్లకుంట అళహ సింగరాచార్యులు గారి మృతి నన్ను చాలా బాధించింది. సంస్కృత తెలుగు భాషల పట్ల వారికున్న మక్కువ వారి రచనల్లో ప్రతిబింబించేది. వారి అపార జ్ఞానసంపదకు వారు చాలా గౌరవించబడ్డారు. వారి కుటుంబ సభ్యులకు శ్రేయోభిలాషులకు నా సంతాపాన్ని తెలియజేస్తున్నాను. ఓం శాంతి: PM @narendramodi”
“શ્રી કંડલાકુંતા અલાહા સિંગારાચાર્યુલુ ગરુના નિધનથી વ્યથિત છું. સંસ્કૃત અને તેલુગુ પ્રત્યેનો તેમનો જુસ્સો તેમના કાર્યોમાં પ્રતિબિંબિત થતો હતો. તેઓ તેમના જ્ઞાન અને શાણપણ માટે ખૂબ આદરણીય હતા. મારા વિચારો તેમના પરિવાર અને શુભેચ્છકો સાથે છે. ઓમ શાંતિઃ પીએમ @narendramodi”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેબિનેટે ઈન્ડિયન કાઉન્સિલ ઓફ મેડિકલ રિસર્ચ, ભારત અને ઓક્સફોર્ડ યુનિવર્સિટી, યુકે વચ્ચે હસ્તાક્ષર કરાયેલ સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને નવેમ્બર 2021માં ભારતીય તબીબી સંશોધન પરિષદ  અને ઓક્સફર્ડ યુનિવર્સિટી, UK વચ્ચે અને નિયમ 7  ભારત સરકારની બીજી સૂચિ  નિયમો 1961 અનુસાર હસ્તાક્ષર કરાયેલ મેમોરેન્ડમ ઑફ અન્ડરસ્ટેન્ડિંગ  વિશે માહિતગાર કરવામાં આવ્યા હતા.
એમઓયુના ઉદ્દેશ્યો:
એમઓયુ હેઠળના ઉદ્દેશ્યો ભારતીય વૈજ્ઞાનિકો અને સંશોધકો માટે ક્ષમતા નિર્માણ, આંતરરાષ્ટ્રીય ધોરણો અને નિયમનકારી આવશ્યકતાઓ સાથે સુસંગત ડેટાનો સંગ્રહ, તેના પોતાના ભંડોળનો ઉપયોગ કરીને ક્ષમતા વિકાસ માટે પ્રાદેશિક હબ બનવા તરફ ભારતનો વિકાસ અને ઇક્વિટી અને સાર્વભૌમત્વના સિદ્ધાંતોને સંયુક્ત રીતે અનુસરવાનો છે. ICMR પર પરિણામો હાંસલ કરવા માટે IDDO સચિવાલયની સમય-બાઉન્ડ હોસ્ટિંગ સાથે ભંડોળ ઊભું કરો અને પૂલ કરો, અને ડેટામાં અને તેની બહાર ભાગીદારી બનાવો અને ઇક્વિટી અને પારદર્શિતા સાથે કૌશલ્ય-શેરિંગ કરો.
બંને પક્ષો નાબૂદીના તબક્કામાં ત્રણ વેક્ટર-જન્ય રોગો  અને ઉભરતા ચેપ, ડેટા મેનેજમેન્ટ, ડેટા દસ્તાવેજીકરણ, ડેટા શેરિંગ અને વિકાસ માટે શ્રેષ્ઠ પ્રયાસોને ટેકો આપવા અને વિકસાવવા માટે વિચારોનું આદાન-પ્રદાન કરવા અને શેર કરવા સંમત થયા છે. સમાન ગવર્નન્સ ફ્રેમવર્ક, સંશોધન કાર્યક્રમો પર સહયોગ માટેની તકોનું અન્વેષણ કરવા અને ક્ષમતા મજબૂત કરવા, સંશોધન ફેલોનું આદાનપ્રદાન, ડેટા મેનેજમેન્ટ અને આંકડાકીય વિશ્લેષણ પર ત્રણ વર્ષની કાર્ય યોજના વિકસાવવી.
નાણાકીય અસરો:
આ એમઓયુ દ્વારા પરિકલ્પિત સહયોગના સંબંધમાં દરેક પક્ષો પોતાનો ખર્ચ ઉઠાવશે. જો પક્ષો પછીથી આ એમઓયુ દ્વારા પરિકલ્પિત પ્રવૃત્તિઓના એક તત્વ માટે ભંડોળ સુરક્ષિત કરે છે, અને તે ભંડોળનો એક ભાગ અન્ય પક્ષને પસાર કરવાનો હેતુ છે, તો પ્રશ્નમાં રહેલી પ્રવૃત્તિને સંચાલિત કરવા માટે વધારાના કરારને અમલમાં મૂકવામાં આવશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે જાહેર-ખાનગી ભાગીદારી દ્વારા એરપોર્ટ્સ ઓથોરિટી ઓફ ઇન્ડિયાનાં અમદાવાદ, લખનૌ અને મેંગાલુરુ એમ કુલ ત્રણ એરપોર્ટને ભાડાપટ્ટે આપવાની દરખાસ્તને મંજૂરી આપી
નવી દિલ્હી, 03-07-2019
પ્રધાનમંત્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં એરપોર્ટ્સ ઓથોરિટી ઓફ ઇન્ડિયા નાં અમદાવાદ, લખનૌ અને મેંગાલુરુ એમ ત્રણ એરપોર્ટને ભાડાપટ્ટે આપવાની દરખાસ્તને મંજૂરી આપવામાં આવી છે. આ ત્રણ એરપોર્ટ જાહેર-ખાનગી ભાગીદારી નાં ધોરણે સૌથી ઊંચી બિડ કરનાર મેસર્સ અદાણી એન્ટરપ્રાઇઝીસ લિમિટેડને ભાડાપટ્ટે આપવામાં આવ્યાં છે, જેણે આ ત્રણેય એરપોર્ટનાં ઓપરેશન, મેનેજમેન્ટ અને ડેવલપમેન્ટ માટે 50 વર્ષનાં ભાડાપટ્ટાનાં ગાળા માટે બિડ ડોક્યુમેન્ટની શરતો અને નિયમો મુજબ સૌથી ઊંચી બિડ કરી હતી.
અસર:
આ પ્રોજેક્ટ્સથી સરકારી ક્ષેત્રમાં જરૂરી રોકાણ મળવા ઉપરાંત ડિલિવરી, કુશળતા, ઉદ્યોગસાહસિકતા અને વ્યાવસાયિકતામાં કાર્યદક્ષતા આવશે. એનાથી એએઆઈની આવકમાં પણ વધારો થશે, જે એએઆઈને ટિઅર 2 અને ટિઅર 3 શહેરોમાં વધારે રોકાણ કરવા તરફ દોરી શકે છે તથા આ ક્ષેત્રોમાં રોજગારીનું સર્જન કરવા અને સંબંધિત માળખાગત સુવિધાઓની દ્રષ્ટિએ આર્થિક વિકાસને વેગ મળશે.
DK/NP/GP
(Visitor Counter : 187
પ્રધાનમંત્રીનું કાર્યાલય
પ્રધાનમંત્રીએ પંડિત દીનદયાલ ઉપાધ્યાયને તેમની પુણ્યતિથિ પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ પંડિત દીનદયાલ ઉપાધ્યાયજીને તેમની પુણ્યતિથિ પર શ્રદ્ધાંજલિ અર્પણ કરી છે.
એક ટ્વિટમાં, પ્રધાનમંત્રીએ કહ્યું;
"પંડિત દીનદયાળ ઉપાધ્યાયજીનું સમગ્ર જીવન સર્વજન હિતાય-સર્વજન સુખાયના સિદ્ધાંત પર આધારિત હતું. તેમની અભિન્ન માનવતાવાદની ફિલસૂફી માત્ર ભારતની જ નહીં પરંતુ વિશ્વની અનેક સમસ્યાઓનું સમાધાન આપવામાં સક્ષમ છે. તેમની પુણ્યતિથિ પર શ્રધ્ધાંજલિ.
SD/GP/NP
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 108.21 કરોડને પાર
સાજા થવાનો દર હાલમાં 98.24%, માર્ચ 2020થી સૌથી વધુ
છેલ્લા 24 કલાકમાં 10,853 દૈનિક નવા કેસ નોંધાયા
ભારતમાં સક્રિય કેસનું ભારણ , 260 દિવસમાં સૌથી ઓછા
સાપ્તાહિક પોઝિટિવિટી દર  44 દિવસથી 2% કરતા ઓછો
ભારતનું સંચિત કોવિડ-19 રસીકરણ કવરેજ લગભગ 108.21 કરોડને પાર
સાજા થવાનો દર હાલમાં 98.24%, માર્ચ 2020થી સૌથી વધુ
છેલ્લા 24 કલાકમાં 10,853 દૈનિક નવા કેસ નોંધાયા
ભારતમાં સક્રિય કેસનું ભારણ , 260 દિવસમાં સૌથી ઓછા
સાપ્તાહિક પોઝિટિવિટી દર  44 દિવસથી 2% કરતા ઓછો
નવી દિલ્હી, તા. 07-11-2021
છેલ્લા 24 કલાકમાં 20,75,942 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 108.21 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,09,75,652 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,79,576
|
|
બીજો ડોઝ
|
|
92,63,326
|
|
FLWs
|
|
પ્રથમ ડોઝ
|
|
1,83,72,573
|
|
બીજો ડોઝ
|
|
1,60,27,565
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
42,39,18,322
|
|
બીજો ડોઝ
|
|
15,03,76,212
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,62,24,682
|
|
બીજો ડોઝ
|
|
9,89,98,585
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,05,34,942
|
|
બીજો ડોઝ
|
|
6,80,70,582
|
|
કુલ
|
|
1,08,21,66,365
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,37,49,900 દર્દીઓ સાજા થઇ ગયા છે અને છેલ્લા 24 કલાકમાં વધુ 12,432 દર્દીઓ સાજા થયા છે.
આના કારણે એકંદરે સાજા થવાનો દર 98.24% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
133 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 10,853 નવા કેસ નોંધાયા છે.
સક્રિય કેસનું ભારણ હાલમાં 1,48,922 છે, 253 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.43% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,19,996 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 61.48 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.28% છે જે છેલ્લા 44 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.18% નોંધાયો છે. દૈનિક પોઝિટીવિટી દર છેલ્લા 34 દિવસથી 2%થી ઓછો છે અને સળંગ 69 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
ખાદ્ય પ્રસંસ્કરણ ઉદ્યોગ મંત્રાલય
ખાદ્ય પ્રસંસ્કરણ ઉદ્યોગની સમસ્યાઓનું સમાધાન કરવા માટે કેન્દ્રીય ખાદ્ય પ્રસંસ્કરણ ઉદ્યોગ મંત્રાલય સંબંધિત વિભાગો સાથે સંપર્ક ચાલુ: શ્રીમતી હરસિમરત કૌર બાદલ
કોરોનાવાયરસ લૉકડાઉન દરમિયાન કેન્દ્રના ખાદ્ય પ્રસંસ્કરણ ઉદ્યોગ મંત્રાલયે ઉદ્યોગોના પ્રતિનિધિઓ સાથે બીજી વીડિયો કોન્ફરન્સ યોજી
કેન્દ્રના ખાદ્ય પ્રસંસ્કરણ ઉદ્યોગ મંત્રી શ્રીમતી હરસિમરત કૌર બાદલે જણાવ્યું હતુ કે, ખાદ્ય પ્રસંસ્કરણ ઉદ્યોગ મંત્રાલય ઉદ્યોગોએ દર્શાવેલી વિવિધ સમસ્યાઓનું સમાધાન કરવા માટે તેમનુ મંત્રાલય સંબંધિત વિભાગો સાથે સંપર્ક ચાલુ રાખશે. ખાદ્ય પ્રસંસ્કરણ ઉદ્યોગ મંત્રાલયનાં મંત્રીએ ફીક્કી, સીઆઈઆઈ, એસોચેમ, પીએચડીસીસીઆઈ તથા ટોચનાં અન્ય ઔદ્યોગિક સંગઠનો સાથે તા. 4 એપ્રિલના રોજ આ બીજી વીડિયો કોન્ફરન્સ યોજી હતી અને ખાદ્ય પ્રસંસ્કરણ ઉદ્યોગના વિકાસ થયેલાં સૂચનો તથા સરકારની દરમિયાનગીરી થઈ શકે તેવી બાબતો અંગે ચર્ચા કરી હતી. તેમણે ખાદ્ય પ્રસંસ્કરણ સેકટરને લૉકડાઉન પછી નવા જોમ સાથે કામગીરી શરૂ કરવા અનુરોધ કર્યો હતો.
વીડિયો કોન્ફરન્સ દરમિયાન ખાદ્ય પ્રસંસ્કરણ ઉદ્યોગ મંત્રાલયનાં વરિષ્ઠ અધિકારીઓએ કેન્દ્ર અને રાજ્ય સરકારો મારફતે બિઝનેસનુ વાતાવરણ સરળ બને તે હેતુથી અને પ્રથમ વીડિયો કોન્ફરનસ પછી જે મુદ્દા પ્રાપ્ત થયા હતા તે બાબતે લેવામાં આવેલાં કેટલાંક પગલાં તથા તે અંગે વર્તમાન સ્થિતિ અંગે માહિતી આપી હતી.
મંત્રાલય તરફથી જણાવવામાં આવ્યું હતું કે ઉદ્યોગને હાલમાં જે નાનામાં નાની સમસ્યાઓનો પણ સામનો કરવો પડી રહ્યો છે તે તમાટે ફરિયાદ નિવારણ સેલની સ્થાપના કરવામાં આવી છે. અનાજ અને ઔષધોની ઉપલબ્ધી સપ્લાય ચેઈનની સુવિધા પૂરી પાડવા અંગે તથા લોજીસ્ટિક્સની વ્યવસ્થા બાબતે જે 348 પૂછપરછ કરવામાં આવી છે તેમાંથી 50 ટકાનુ નિરાકરણ થઈ ગયું છે, જ્યારે બાકીના મુદ્દા પાઈપલાઈનમાં છે. ઉદ્યોગના સભ્યોએ જણાવ્યુ હતું કે માલસામાનની હેરફેર શરૂ થઈ છે અને ખાદ્ય પ્રસંસ્કરણ ઉદ્યોગ મંત્રાલય તરફથી ખૂબ જ સારો સહયોગ પ્રાપ્ત થઈ રહ્યો છે.
ખાદ્ય પ્રસંસ્કરણ ઉદ્યોગ મંત્રાલયનાં મંત્રી એ ઉદ્યોગોના આગેવાનો તરફથી સૂચનો આવકાર્યાં હતાં અને જણાવ્યું હતું કે એત વાર લૉકડાઉન ઉઠાવી લેવાય તે પછી ખાદ્ય પ્રસંસ્કરણ ઉદ્યોગ સુગમતાથી કામ કરતો થઈ જશે. ઉદ્યોગોએ જે બાબતે નિસબત વ્યક્ત કરી હતી તેમાં કામદારોની પાછા આવવાની પ્રક્રિયાનો ઉલ્લેખ કરતાં જણાવ્યુ હતું કે આ કામગીરી માટે કદાચ સ્પેશ્યલ ટ્રેઈનોની જરૂર પડશે. ઉદ્યોગોએ ખેત પેદાશો એકત્ર કરવા માટે તાત્કાલિક પ્રવાહિતાની જરૂરિયાત તેમજ કાર્યકારી મૂડીની મુશ્કેલી અંગે વાત કરી હતી. ઉત્તર-પૂર્વ વિસ્તારમાં કામગીરી ચાલુ રાખવા અંગે પણ ચિંતા વ્યક્ત કરવામાં આવી હતી.
શ્રીમતી હરસિમરત કૌર બાદલે ઉદ્યોગોનો સૂચના આપવા બદલ આભાર માન્યો હતો. અને તેમના મુદ્દાઓ સંબંધિત મંચ સ્થળે રજૂ કરવાની ખાતરી આપી હતી. તેમણે સૌને તંદુરસ્ત રહેવા અને ફીટ રહેવા શુભેચ્છા પાઠવી હતી.
ખાદ્ય પ્રસંસ્કરણ ઉદ્યોગ મંત્રાલયના રાજ્યકક્ષાના મંત્રી શ્રી રામેશ્વર તૈલીએ ઉદ્યોગ તરફથી જે મુદ્દા ઉઠાવવામાં આવ્યા હતા તેની કદર કરી હતી અને કેટલાક મુદ્દા ઉત્તર- પૂર્વ વિસ્તારનાં રાજ્યો સાથે હાથ ધરવાની ખાતરી આપી હતી.
GP/RP
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં સિલ્વર મેડલ જીતવા બદલ ચેસ મેન્સ ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ચેસ મેન્સ ટીમને હાંગઝોઉમાં એશિયન ગેમ્સમાં સિલ્વર મેડલ જીતવા બદલ અભિનંદન પાઠવ્યા હતા.
પ્રધાનમંત્રીએ X પર પોસ્ટ કર્યું;
“રમતમાં અસાધારણ પ્રદર્શન! એશિયન ગેમ્સમાં સિલ્વર મેડલ જીતવા બદલ આપણી ચેસ મેન્સ ટીમને અભિનંદન. તેમના ભાવિ પ્રયાસો માટે મારી શુભેચ્છાઓ.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(